《宣府逢立秋》
明代·计东

秋气吾所爱，边城太早寒。
披裘三伏惯，拥被五更残。
风自长城落，天连大漠宽。
摩霄羡鹰隼，健翮尔飞抟。

作者简介：（1625—1676）明末清初江南吴江人，字甫草，号改亭。明诸生。曾献策于史可法，不能用。入清，为顺治十四年举人。奏销案起，被黜。曾从汤斌讲理学，从汪琬受古文义法。纵游四方，与贤士交往。友人吴兆骞远戍关外，为恤其家，且以女许配其子。诗文有奇气。有《改亭集》。